Maxamed Saciid oo ahaa wadaad cilmiga akhriya kana soo jeeday qawmiyadda Oromo waxaa lagu dilaya xaafada madiina, sidoo kale raga aan islaamiyiinta ahayn ee dagaalkii bostooladaha aakhirkiisii ladilay waxaa kamid ahaa Cabdulqaadir Yaxye oo dhintay 11- july 2005, dagaalkaas waxaa lagu laayay saraakiil ciidamada Soomaaliya oo aad u badan, raga dagaalkaas ku jiray bistooladaha habeenkii waa ku seexan jireen, xataa musqusha marka ay galayaan waa ay la gali jireen, waa ayadii uu is dhaawacay Aadan Xaashi asaga bistoolad uu watay inta uu la galay musqusha bay ka dhacday salkana dhulka ku dhufatay oo dhaawac halista ah soo gaaray oo Nairobi lagu soo daaweeyay, dagaalka ahaa noocaas waxaa lagu tilmaami karaa mid cabsi badnaa aana la sawiri Karin qaabka uu ahaa, dagaalkaas waxaa la dhihi karaa aabaha dagaalka maanta jira waa kaas , raggii dagaalkaas ka qayb qaatay ayaa dagaaladii 2004 ta hogaaminyay inta ay dhex galeen ama ku milmeen maxkamadaha ayay shaqadoodii meesha kasii wateen, ilaa ay xamar ka qabsadeen, ayagana laga qabsaday, kadib lasoo gaaray markii ay isa soo caan bixin lahaayeen waxaa ay noqdeen ciidan xoog badan, ragaas waxaa ay xanbaarsanyihiin fikradii ahayd la wareegida hogaanka dalka oo dhan waana kutladii gala dagaalka hadana aamusa firkradeedii, fikradii 1977 ururkii Al-Ahli uu ku fikiray hada waxaa fulinaya islaamiyiinta maanta jooga,kuna abtirsada salifiyah waana raqaam xoogan aanan la dhalayal san karin una baahan in lala xaaltamo.
